**INTERVJU S NARUČITELJEM**

*Intervjuer:*Dobar dan, hvaljen Isus i Marija, fra Josipe!

Zahvaljujem Vam što ste izdvojili vrijeme za ovaj kratki razgovor. Kao studentica računarstva, radim na razvoju informacijskog sustava koji bi trebao olakšati upravljanje informacijama u Vašoj župi.

Cilj ovog intervjua je bolje razumjeti Vaše potrebe i svakodnevne izazove kako bismo osmislili rješenje koje će biti jednostavno za korištenje i prilagođeno stvarnom radu župnog ureda. Intervju se sastoji od nekoliko pitanja vezanih uz trenutni način rada i Vaša očekivanja od sustava.

*Naručitelj:* Uvijek bio hvaljen! Hvala Vama i radujem se našoj suradnji. Možemo početi!

*Intervjuer*: Koji su trenutno najveći izazovi u upravljanju podacima i informacijama u župnom uredu?

*Naručitelj:* Najveći problem je što se podaci vode na različite načine — rukom, na papirima, u raznim nesinkroniziranim dokumentima. To otežava praćenje aktivnosti, financija i organizaciju događaja, a često dovodi do pogrešaka i kašnjenja.

*Intervjuer*: Koje su ključne funkcije koje biste željeli vidjeti u novom informacijskom sustavu?

*Naručitelj:* Sustav treba omogućiti jednostavan unos i pregled obavijesti, praćenje hodočašća s prijavama i uplatom, vođenje zapisnika s važnih sastanaka, te praćenje financija i donacija. Također, važno je da se mogu organizirati rasporedi za zbor i druge skupine i omogući ispunjavanje obrasca za prijavu hodočašća preko sustava.

*Intervjuer:* Kako zamišljate da će sustav olakšati rad župnog ureda?

*Naručitelj*: Centralizirana baza podataka omogućit će nam brži pristup podacima, bolju koordinaciju aktivnosti i transparentnije praćenje financija, što će uštedjeti vrijeme i smanjiti greške.

*Intervjuer*: Tko će najviše koristiti ovaj sustav i kako?

*Naručitelj*: Prvenstveno svećenici, tajnici i administrativno osoblje u uredu, ali i voditelji župnih skupina. Oni će unositi i pratiti podatke, dok će župljani moći pratiti novosti i događaje te će preko sustava moći ispuniti obrazac za određeno hodočašće.

*Intervjuer*: Koje sigurnosne mjere očekujete od sustava?

*Naručitelj*: Podaci moraju biti sigurno pohranjeni, uz različite razine pristupa za administratore i korisnike, kako bi se zaštitila privatnost i spriječile neželjene izmjene.

*Intervjuer*: Kako ćete znati da je sustav uspješno implementiran?

*Naručitelj*: Kad sustav bude pouzdano, jednostavno i brzo upravljao svim podacima, a korisnici budu zadovoljni njegovom uporabom i efikasnošću.